b'\n_START_ARTICLE_\nEdvard Bergh\n_START_PARAGRAPH_\nJohan Herman Edvard Bergh (21. marraskuuta 1829 Vaasa \xe2\x80\x93 5. tammikuuta 1903 Helsinki) oli suomalainen juristi ja yhteiskunnallinen kirjailija. H\xc3\xa4n oli vuodesta 1864 Helsingiss\xc3\xa4 oikeusneuvosmies. H\xc3\xa4n osallistui useiden sanomalehtien \xe2\x80\x93 Morgonbladet, \xc3\x85bo Underr\xc3\xa4ttelser, Papperslyktan ja Helsingfors Dagblad \xe2\x80\x93 toimittamiseen. My\xc3\xb6hemmin h\xc3\xa4n kirjoitti Hufvudstadsbladetiin yhteiskunnallisista kysymyksist\xc3\xa4. H\xc3\xa4net erotettiin yliopistosta lyhyeksi aikaa T\xc3\xb6\xc3\xb6l\xc3\xb6n jutun yhteydess\xc3\xa4._NEWLINE_Berghin vanhemmat olivat vaasalainen kauppias Johan Samuel Bergh (k. 1853) ja Elisabet Ulrika Wikstrand. H\xc3\xa4n k\xc3\xa4vi Vaasan triviaalikoulua 1838\xe2\x80\x931844 ja Vaasan lukiota 1844\xe2\x80\x931846 ja p\xc3\xa4\xc3\xa4si ylioppilaaksi Helsingiss\xc3\xa4 1846. Bergh valmistui Helsingin yliopistosta molempien oikeuksien kandidaatiksi 1859._NEWLINE_Bergh oli Helsingfors Dagbladin p\xc3\xa4\xc3\xa4toimittaja 1863\xe2\x80\x931864. H\xc3\xa4n oli oikeusraatimiehen\xc3\xa4 Helsingiss\xc3\xa4 1864 ja osallistui s\xc3\xa4\xc3\xa4tyvaltiop\xc3\xa4iville 1867 ja 1877\xe2\x80\x931878._NEWLINE_Bergh oli naimisissa vuodesta 1866 Johanna Charlotta Lemstr\xc3\xb6min kanssa. Heid\xc3\xa4n poikiaan olivat kirjailija, maanviljelij\xc3\xa4 John Arnold Bergh (1872\xe2\x80\x931939) sek\xc3\xa4 Suomen sokeain liiton sihteeri ja puheenjohtaja Ralf Robert Bergh (1875\xe2\x80\x931947).'